ΓΡΑΠΤΗ ΕΡΩΤΗΣΗ P-2181/96 υποβολή: Νικήτας Κακλαμάνης (UPE) προς την Επιτροπή (26 Ιουλίου 1996)

Θέμα: Πρόσκληση ενδιαφέροντος της Γενικής Διευθυντής V της Ευρωπαϊκής Επιτροπής

Η Γενική Διεύθυνση της Επιτροπής δημοσίευσε πρόσκληση ενδιαφέροντος στις 14 Φεβρουαρίου 1996 αναφορικά με τις δράσεις πληροφόρησης επί των δραστηριοτήτων της Γενικής Διεύθυνσης V, με αποδέκτη τον ευρωπαίο πολίτη και τους εργαζόμενους στον τομέα της υγείας, στα πλαίσια του Προγράμματος «Παροχή Συμβουλών Πληροφόρησης: Υπηρεσίες Παροχής Συμβουλών σε θέματα διαχείρισης και συναφείς υπηρεσίες» (αριθ. 96/C42/10 και 42/11).

Ως Ιατρός, Καθηγητής στην Ιατρική Σχολή του Πανεπιστημίου Αθηνών, έχω ιδιαίτερη ευαισθησία για θέματα που άπτονται της δημόσιας υγείας και γι' αυτό θα παρακαλούσα την Ευρωπαϊκή Επιτροπή να με πληροφορήσει:

1. Ποιές εταιρείες υπέβαλαν υποψηφιότητα για το Μέρος 1 (Γραφείο Τεχνικής Υποστήριξης), το Μέρος 2 (Συνεντεύξεις Τύπου), και το Μέρος 3 (Διοργάνωση εκδηλώσεων και συμμετοχή σε εκθέσεις);

2. Ποιά είναι η εικόνα των υποψηφίων εταιριών από πλευράς ποιότητας και κόστους;

3. Ιδιαιτέρως θα παρακαλούσα να μου κοινοποιηθεί πλήρως αιτιολογημένη η απόφαση που θα ληφθεί.

Απάντηση του κ. Flynn εξ ονόματος της Επιτροπής (9 Οκτωβρίου 1996)

Όσον αφορά το μέρος 1, το υπο-μέρος 1A (τεχνική βοήθεια) αποσύρθηκε από τη συγκεκριμένη πρόσκληση υποβολής προσφορών και συμπεριελήφθη στον πρόσκληση υποβολής προσφορών C140/12. Με βάση την πρόσκληση αυτή ανατέθηκε στην B& S (Worldcom Business and Syntagmes - Brussels). Οι προσφορές για τα υπο-μέρη 1B (δελτία για τη δημόσια υγεία και την ασφάλεια στην εργασία) και 1Γ (περιγραφική τεκμηρίωση για τα κοινοτικά μέτρα) βρίσκονται αυτή τη στιγμή στη φάση της τεχνικής και οικονομικής αξιολόγησης και θα υποβληθούν στη συμβουλευτική επιτροπή προμηθειών και συμβάσεων το Νοεμβρίου του 1996. Οι εταιρείες που έχουν υποβάλει προσφορές στο πλαίσιο αυτών των υπο-μερών είναι οι Sema group, B& S, Empirica, Cives και Perrylux informatic.

Όσον αφορά τα μέρη 2 και 3, οι προσφορές βρίσκονται επίσης στη φάση της τεχνικής και οικονομικής αξιολόγησης και θα υποβληθούν στη συμβουλευτική επιτροπή προμηθειών και συμβάσεων το Νοεμβρίου του 1996. Οι εταιρείες που έχουν υποβάλει προσφορές στο πλαίσιο του μέρους 2 (συνεντεύξεις και δελτία τύπου) είναι οι Sema group, B& S, Hill & Knowlton, Bold/Ogilvy/Mathers, Pinnacle, GCI Europe και Anglia corporate marketing. Οι εταιρείες που έχουν υποβάλει προσφορές στο πλαίσιο του μέρους 3 (διαφημιστικά περίπτερα, διοργάνωση συνεδρίων, διαφημιστικό υλικό) είναι οι Sema Group, B& S, Bold/Ogilvy/Mathers, Anglia corporate marketing, Messecenter Henning και Stadeco.

Επειδή οι προσφορές για τα μέρη αυτά βρίσκονται υπό αξιολόγηση, η Επιτροπή δεν είναι σε θέση σε αυτή τη φάση να προβεί σε τελική αξιολόγηση της ποιότητας των προσφορών ή να ανακοινώσει ακριβείς πληροφορίες για το κόστος τους. Ωστόσο, μπορούμε να σας ενημερώσουμε ότι οι σχετικές δαπάνες μεταξύ προσφορών διαφέρουν κατά λόγο που φθάνει μέχρι 2.5 προς 1. Ο αξιότιμος κύριος βουλευτής γνωρίζει βεβαίως ότι είναι καθήκον της συμβουλευτικής επιτροπής προμηθειών και συμβάσεων να διασφαλίσει ότι οι διαδικασίες επιλογής και οι προτεινόμενες συμβάσεις είναι σύμφωνες με τους δημοσιονομικούς κανόνες και τις οδηγίες. Το αποτέλεσμα της διαδικασίας θα δημοσιευθεί στην Επίσημη Εφημερίδα, ενώ θα ειδοποιηθούν και όλες οι ενδιαφερόμενες εταιρείες.